STEC:งานในมือเพิ่มขึ้นเท่าตัวแนะซื้ออัพประมาณการปี 61-62 ทำจุดสูงสุด
STEC:งานในมือเพิ่มขึ้นเท่าตัวแนะซื้ออัพประมาณการปี 61-62 ทำจุดสูงสุด
20 ธ.ค. 2559

บล. ทิสโก้ ระบุในบทวิเคราะห์วันนี้(20 ธ.ค.) ว่า STEC JV ชนะการประมูลรถไฟฟ้า 3 สายได้แก่ ชมพู, เหลือง และส้ม รวมมูลค่า 6.88 หมื่นล้านบาท (เฉพาะในส่วนของ STEC) และเมื่อรวมโครงการเหล่านี้งานในมือของ บริษัท ซิโน-ไทย เอ็นจีเนียริ่งแอนด์คอนสตรัคชั่น จำกัด(มหาชน) หรือ STEC จะเพิ่มขึ้นเป็น 1.15 แสนล้านบาท จากเดิม 5.1 หมื่นล้านบาท และ
โดยมองว่าในปี 2017 ยังมีงานรอประมูลอีกหลายโครงการเช่น รถไฟรางคู่ 5 สาย รวม 1 แสนล้านบาท, สายสีม่วงใต้ และอื่นๆ  นอกจากงานภาครัฐยังมีงานภาคเอกชนเช่น IPP 2 โครงการมูลค่าโครงการละ 1 หมื่นล้านบาท รู้ผลปลายปี 2017 และก่อสร้าง 2018
จากการชนะประมูลและปรับประมาณการ ทำให้เราคาดว่าปีนี้ผลประกอบการจะชะลอตัวลง 16% เนื่องจากอัตรากำไรที่ต่ำลง แต่ผลประกอบการจะเพิ่มขึ้น 48% จากรายได้ที่เพิ่มขึ้น และอัตรากำไรที่ฟื้นตัว เราคาดว่าผลประกอบการของ STEC จะทำจุดสูงสุดใหม่ในปี 2018 และ 2019 จากการรับรู้รายได้ของโครงการใหม่ๆ และเรามองว่า STEC ไม่มีความจำเป็นที่จะต้องเพิ่มทุนจากการเป็นหุ้นส่วน 15% ในสายสีชมพูและเหลือง โดยจะใช้กระแสเงินสดภายในและการกู้ยืมแทน         
ปรับมูลค่าที่เหมาะสมเพิ่มขึ้นจาก 27 บาท เป็น 33 บาท (PER เพิ่มขึ้นจาก 29 เท่าเป็น 34.4 เท่า) เนื่องจากแนวโน้มการดำเนินงานที่สดใส โดยที่มีความเสี่ยงคือ ความล่าช้าในการก่อสร้าง, โครงการภาครัฐที่ต่ำกว่าคาด, ต้นทุนจากความล่าช้า และวัตถุดิบในการก่อสร้าง